Willis Reed
Willis Reed Jr. bio je američki košarkaš i trener. S visinom 206 cm igrao je na poziciji centra. Cijelu NBA karijeru (1964–1974) igrao je za New York Knickse. Izabran je u drugom krugu NBA drafta 1964. i u prvoj sezoni osvojio nagradu za novajliju godine. S Knicksima je osvojio dvije NBA-titule i oba puta dobio je nagradu za najkorisnijeg igrača finala. Njegov dres s brojem 19 povučen je iz upotrebe u Knicksima. Godine 1982. primljen je u Kuću slavnih.